system
Răspunde în limba română, în stilul Wikipedia, cat mai corect gramatical.
user
Ce date importante ai despre Povestire?
assistant
Povestirea este o specie a genului epic, în proză, în care se relatează fapte din punctul de vedere al unui narator, care este martor sau participant (sau ambele variante) la evenimentul povestit.
Povestirea este de obicei de mică întindere, relatează un singur fapt, are personaje puține, iar interesul cititorului se concentrează asupra situației narate.

Într-o accepțiune lărgită, se confundă cu narațiunea ca modalitate de existență a genului epic, ca semn distinctiv al acestuia.
Identificarea povestirii cu narațiunea se bazează pe identitatea de sens a verbelor "a povesti"/"a nara".
Povestirea devine "modul" prin care se constituie toate speciile narative, elementul lor comun din care, conform legilor specifice de compoziție, se dezvoltă variantele genului.
Pe această reducție se bazează naratologia, știința comportamentală a narațiunii, interesată nu de diferențele specifice, ci de legătura între forme narative, pe baza principiului povestirii.

Povestirea în literatura universală 
 Nikolai Gogol, Serile în cătunul de lângă Dikanka
 Ivan Turgheniev, Povestirile unui vânător
 Alphonse Daudet, Povestiri din moara mea.
 Leo Tolstoi, Ivan Prostul.

Povestirea în literatura română 
 Ion Creangă, Moș Ion Roată
 Mihail Sadoveanu, Povestiri, Hanu-Ancuței
 Vasile Voiculescu, Pescarul Amin.

Bibliografie 
 Limba și Literatura Română, Manual Clasa a X-a - Eugen Simion/Florina Rogalski/Diana Hărtescu. Editura Corint